ครม. เพิ่มบทลงโทษเมาแล้วขับ - Grandprix online
Home›Special Scoop›Report›ครม. เพิ่มบทลงโทษเมาแล้วขับ
คณะรัฐมนตรีเห็นชอบร่างแก้ไขพระราชบัญญัติจราจรทางบกฉบับใหม่ เพิ่มบทลงโทษพวกเมาแล้วขับ และแข่งรถบนถนนหลวง มีโทษจำคุกสูงสุด 10 ปี ทำผิดซ้ำในรอบ 1 ปี โดนค่าปรับเพิ่มเป็น 2 เท่า
กฎหมายฉบับใหม่นี้ กำหนดว่าคนในรถ “ทุกคน” ต้องรัดเข็มขัดนิรภัย จากเดิมที่บังคับแค่ผู้ขับขี่ และผู้โดยสารด้านหน้าเท่านั้น หากใครฝ่าฝืนและถูกเขียนใบสั่ง ต้องเสียค่าปรับภายใน 15 วัน ถ้าไม่จ่าย ก็ไม่สามารถต่อทะเบียนประจำปีที่ขนส่งได้
ส่วนกรณีแข่งรถบนถนนหลวง จากเดิมจำคุกแค่ 3 เดือน และปรับสูงสุดแค่ 10,000 บาท ก็เพิ่มโทษจำคุกเป็น 1 ปี และปรับตั้งแต่ 6,000 – 20,000 บาท แต่ถ้ามีการรวมตัวกันเพื่อเตรียมไปแข่งก็มีความผิดนะคะ โทษจำคุก 6 เดือน ปรับ 3,000 – 10,000 บาท
สำหรับกรณี ดื่มแล้วขับ แล้วทำให้ผู้อื่นได้รับอันตราย จำคุก 1 – 5 ปี ปรับ 20,000 – 100,000 บาท แต่ถ้าทำให้ผู้อื่นได้รับอันตรายอย่างสาหัส เพิ่มโทษจำคุกเป็น 2 – 6 ปี ปรับ 40,000 – 120,000 บาท และพักใช้ใบขับขี่เป็นระยะเวลา 2 ปี
และถ้าทำให้ผู้อื่นถึงแก่ความตาย จำคุกเพิ่มเป็น 3 – 10 ปี ปรับ 60,000 – 200,000 บาท แล้วให้เพิกถอนใบขับขี่อีกด้วย แล้วถ้าใครทำความผิดซ้ำภายใน 1 ปี ให้เพิ่มจำนวนค่าปรับขึ้นเป็น 2 เท่า
แต่การแก้ไขกฎหมายครั้งนี้อาจจะไม่ทันใช้ในช่วงเทศกาลสงกรานต์ รัฐบาลจึงมีแนวคิดใช้อำนาจตามมาตรา 44 ออกคำสั่ง คสช.เพิ่มเติม เพื่อบังคับใช้บางข้อไปก่อน
Tagsกฎหมายใหม่เมาแล้วขับ
โตโยต้า เตรียมเปิด วีออส ใหม่ สู้ศึกซิตี้คาร์ 23 นี้เจอกัน ...
เริ่มใช้จริง1 กรกฎาคม 61 !! 8 ข้อดี กฎหมายใหม่ คุมสัญญาเช่าซื้อรถยนต์ และรถจักรยานยนต์ ลดต้นลดดอก